CELEX: 32020D1787
Language: fi
Date: 2020-11-23 00:00:00
Title: Neuvoston päätös (EU) 2020/1787, annettu 23 päivänä marraskuuta 2020, AKT–EU-suurlähettiläskomiteassa Euroopan unionin puolesta otettavasta kannasta, joka koskee AKT–EU-kumppanuussopimuksen 95 artiklan 4 kohdan mukaisten siirtymävaiheen toimenpiteiden hyväksymisestä tehdyn AKT–EU-suurlähettiläskomitean päätöksen N:o 3/2019 muuttamista

1.12.2020   
               
               
                  FI
               
               
                  Euroopan unionin virallinen lehti
               
               
                  L 403/8
               
            
         NEUVOSTON PÄÄTÖS (EU) 2020/1787,
         annettu 23 päivänä marraskuuta 2020,
         AKT–EU-suurlähettiläskomiteassa Euroopan unionin puolesta otettavasta kannasta, joka koskee AKT–EU-kumppanuussopimuksen 95 artiklan 4 kohdan mukaisten siirtymävaiheen toimenpiteiden hyväksymisestä tehdyn AKT–EU-suurlähettiläskomitean päätöksen N:o 3/2019 muuttamista
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen ja erityisesti sen 217 artiklan yhdessä sen 218 artiklan 9 kohdan kanssa,
         ottaa huomioon Euroopan komission ehdotuksen,
         sekä katsoo seuraavaa:
         
                     (1)
                  
                  
                     Afrikan, Karibian ja Tyynenmeren valtioiden ryhmän jäsenten sekä Euroopan yhteisön ja sen jäsenvaltioiden välinen kumppanuussopimus (1), jäljempänä ’AKT–EU-kumppanuussopimus’, allekirjoitettiin Cotonoussa 23 päivänä kesäkuuta 2000 ja se tuli voimaan 1 päivänä huhtikuuta 2003. AKT–EU-suurlähettiläskomitean päätöksen N:o 3/2019 (2), jäljempänä ’siirtymävaiheen toimenpiteitä koskeva päätös’, mukaisesti sitä on määrä soveltaa 31 päivään joulukuuta 2020.
                  
               
                     (2)
                  
                  
                     AKT–EU-kumppanuussopimuksen 95 artiklan 4 kohdan ensimmäisen alakohdan mukaisesti neuvottelut uuden AKT–EU-kumppanuussopimuksen, jäljempänä ’uusi sopimus’, tekemiseksi aloitettiin syyskuussa 2018. Uusi sopimus ei ole valmis sovellettavaksi 31 päivään joulukuuta 2020 mennessä eli siihen mennessä, kun nykyisen oikeudellisen kehyksen voimassaolo päättyy, muun muassa covid-19-pandemian aiheuttamien viivästysten vuoksi, joten on tarpeen muuttaa siirtymävaiheen toimenpiteitä koskevaa päätöstä nykyisen sopimuksen määräysten soveltamisen jatkamiseksi edelleen 30 päivään marraskuuta 2021 saakka.
                  
               
                     (3)
                  
                  
                     AKT–EU-kumppanuussopimuksen 95 artiklan 4 kohdan toisessa alakohdassa määrätään, että ministerineuvosto hyväksyy siirtymävaiheen toimenpiteet, joita mahdollisesti tarvitaan ennen kuin uusi sopimus on tullut voimaan.
                  
               
                     (4)
                  
                  
                     AKT–EU-ministerineuvosto siirsi AKT–EU-kumppanuussopimuksen 15 artiklan 4 kohdan nojalla (3)23 päivänä toukokuuta 2019 AKT–EU-suurlähettiläskomitealle toimivallan hyväksyä siirtymävaiheen toimenpiteet. Sen vuoksi on AKT–EU-suurlähettiläskomitean asiana muuttaa siirtymävaiheen toimenpiteitä AKT–EU-kumppanuussopimuksen 95 artiklan 4 kohdan nojalla.
                  
               
                     (5)
                  
                  
                     On aiheellista vahvistaa AKT–EU-suurlähettiläskomiteassa unionin puolesta otettava kanta, koska suunniteltu säädös on unionia sitova.
                  
               
                     (6)
                  
                  
                     AKT–EU-kumppanuussopimuksen määräysten soveltamista jatketaan unionin ja sen jäsenvaltioiden sekä AKT-valtioiden välisten suhteiden jatkuvuuden ylläpitämiseksi. Näin ollen näitä muutettuja siirtymätoimenpiteitä ei ole tarkoitettu AKT–EU-kumppanuussopimuksen 95 artiklan 3 kohdan mukaista sopimuksen muuttamista varten,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Unionin puolesta AKT–EU-kumppanuussopimuksen 95 artiklan 4 kohdan mukaisesti otettava kanta AKT–EU-suurlähettiläskomiteassa on muuttaa AKT–EU-suurlähettiläskomitean päätöstä N:o 3/2019, jotta AKT–EU-kumppanuussopimuksen määräysten soveltamista voidaan jatkaa 30 päivään marraskuuta 2021 saakka tai kunnes unionin ja AKT-valtioiden välinen uusi sopimus tulee voimaan tai uuden sopimuksen väliaikainen soveltaminen alkaa, sen mukaan, mikä ajankohdista on aikaisin.
            AKT–EU-kumppanuussopimuksen määräyksiä sovelletaan sen 95 artiklan 4 kohdan tarkoitusta ja tavoitetta noudattaen.
         
         
            2 artikla
            Tämä päätös tulee voimaan päivänä, jona se hyväksytään.
         
         
            Tehty Brysselissä 23 päivänä marraskuuta 2020.
            
               
                  Neuvoston puolesta
               
               
                  Puheenjohtaja
               
               M. ROTH
            
         
         
            (1)  EYVL L 317, 15.12.2000, s. 3. AKT–EU-kumppanuussopimus on muutettu Luxemburgissa 25 päivänä kesäkuuta 2005 allekirjoitetulla sopimuksella (EUVL L 209, 11.8.2005, s. 27) ja Ouagadougoussa 22 päivänä kesäkuuta 2010 allekirjoitetulla sopimuksella (EUVL L 287, 4.11.2010, s. 3).
         
            (2)  AKT–EU-suurlähettiläskomitean päätös N:o 3/2019, tehty 17 päivänä joulukuuta 2019, AKT–EU-kumppanuussopimuksen 95 artiklan 4 kohdan mukaisten siirtymävaiheen toimenpiteiden hyväksymisestä (EUVL L 1, 3.1.2020, s. 3).
         
            (3)  AKT–EU-ministerineuvoston päätös N:o 1/2019, annettu 23 päivänä toukokuuta 2019, toimivallan siirtämisestä AKT–EU-suurlähettiläskomitealle tehdä päätös siirtymävaiheen toimenpiteiden hyväksymisestä AKT–EU-kumppanuussopimuksen 95 artiklan 4 kohdan nojalla (EUVL L 146, 5.6.2019, s. 114).